
                Bratislava 10. mája 2017
ZÁZNAM

z 58. 
rokovania vlády Slovenskej republiky

10. mája 2017
Rokovanie vlády viedol predseda vlády.
Vláda na návrh predsedu vlády dodatočne zaradila do programu rokovania materiál uvedený v bode 9. tohto záznamu.

Jednotlivé body programu vláda prerokovala s týmito závermi:
 1.
Návrh na uzavretie Mnohostranného dohovoru na zavedenie opatrení na zamedzenie narúšania základov dane a presunov ziskov súvisiacich s daňovými zmluvami (č. m.: 18728/2017)


Predložil: minister financií

Vláda po prerokovaní materiálu prijala uznesenie č. 225.

 2.
Návrh zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov (č. m.: 19053/2017)


Predložil: minister dopravy a výstavby

Vláda po prerokovaní materiálu prijala uznesenie č. 226.

 3.
Návrh na skrátené legislatívne konanie o vládnom návrhu zákona, ktorým sa mení a dopĺňa zákon č. 669/2007 Z. z. o jednorazových mimoriadnych opatreniach v príprave niektorých stavieb diaľnic a ciest pre motorové vozidlá a o doplnení zákona Národnej rady Slovenskej republiky č. 162/1995 Z. z. o katastri nehnuteľností (katastrálny zákon) v znení neskorších predpisov v znení neskorších predpisov (č. m.: 19052/2017)


Predložil: minister dopravy a výstavby
Vláda po prerokovaní materiálu prijala uznesenie č. 227.

 4.
Návrh nariadenia vlády Slovenskej republiky, ktorým sa ustanovujú zvýšené platové tarify štátnych zamestnancov (č. m.: 19020/2017)


Predložil: vedúci Úradu vlády SR
Vláda po prerokovaní materiálu prijala uznesenie č. 228.

 5.
Návrh na odvolanie prednostu a vymenovanie prednostky Okresného úradu Levoča (č. m.: 18883/2017)


Predložil: podpredseda vlády a minister vnútra 
Vláda po prerokovaní materiálu prijala uznesenie č. 229.

 6.
Aktualizácia Stratégie obnovy fondu bytových a nebytových budov v Slovenskej republike (č. m.: 18249/2017)


Predložil: minister dopravy a výstavby 

Vláda po prerokovaní materiálu prijala uznesenie č. 230.

 7.
Návrh na poskytnutie investičnej pomoci pre spoločnosť PCA Slovakia, s. r. o., IČO: 36 256 013, na realizáciu investičného zámeru v lokalite Trnava, okres Trnava (č. m.: 18855/2017)


Predložil: minister hospodárstva 

Vláda po prerokovaní materiálu prijala uznesenie č. 231.

 8.
Dodatok č. 2 k plánu zahraničných stykov členov vlády, štátnych tajomníkov a predsedov ostatných ústredných orgánov štátnej správy SR na máj 2017 (č. m.: 18843/2017)


Predložil: minister zahraničných vecí a európskych záležitostí

Vláda po prerokovaní materiálu prijala uznesenie č. 232.

 9.
Memorandum predsedu vlády Slovenskej republiky Roberta Fica, ministerky pôdohospodárstva a rozvoja vidieka Slovenskej republiky Gabriely Matečnej a predsedu Združenia miest a obcí Slovenska Michala Sýkoru (č. m.: 19217/2017)
Predložil: predseda vlády 

Vláda po prerokovaní materiálu prijala uznesenie č. 233.

10.
Materiály pre informáciu:

 a)
Informácia o priebehu a výsledkoch mimoriadneho zasadnutia Európskej rady dňa 29. apríla 2017 v Bruseli (č. m.: 18873/2017)

Predložil: minister zahraničných vecí a európskych záležitostí

Vláda vzala na vedomie predložený materiál.
 b)
Informácia o stave monitorovania geologických faktorov životného prostredia s poukázaním na hroziace havárie a možnosti predchádzania týmto haváriám (č. m.: 18243/2017)

Predložil: minister životného prostredia
Vláda vzala na vedomie predložený materiál.

Robert Fico   v. r.


predseda vlády

